# Δημήτριος Βότσης (δήμαρχος Πατρέων)

### Από τη Βικιπαίδεια, την ελεύθερη εγκυκλοπαίδεια

Προτομή του Δ. Βότση στην ομώνυμη πλατεία στην Πάτρα

Ο Δημήτριος Βότσης (1848-1917) ήταν βουλευτής & δήμαρχος Πατρέων.

Γεννήθηκε στην Πάτρα το 1847 αλλά η καταγωγή της οικογένειάς του ήταν από την Παραμυθιά της Ηπείρου. Ήταν γιος του Αθανασίου και της Ελένης Βότση, οι οποίοι ήταν απο τους πρώτους οικιστές της πόλης μετά την ερημωσή της κατά την επανάσταση. Σπούδασε Νομικά και αργότερα άσκησε την δικηγορία στην Πάτρα. Παράλληλα υπήρξε πάρεδρος του Πρωτοδικείου Πατρών.

Το 1891 εκλέγεται δημοτικός σύμβουλος και διετέλεσε πρόεδρος του Δημοτικού συμβουλίου. Το 1895 εκλέκτηκε βουλευτής με τον συνδυασμό του Αχιλλέα Γεροκωστόπουλου. Το 1899 εκλέχτηκε δήμαρχος Πατρέων ενώ επανεκλέγεται για άλλες δύο θητείες, το 1903 & το 1907. Η τελευταία του θητεία παρατάθηκε μέχρι το 1914 λόγω των Βαλκανικών πολέμω. Με την λήξη της θητείας του, το 1914, ξαναθέτει υποψηφιότητα για την δημαρχία χωρίς όμως επιτυχία.

Επι ημερών του ξεκίνησε η ανέργεση του νέου ιερού ναού του Αγίου Ανδρέα, όταν ως βουλευτής εισηγήθηκε το θέμα στο κοινοβούλιο και το 1908 θεμελιώθηκε παρουσία του βασιλιά Γεωργίου Α'. Ίδρυσε τα δημοτικά σφαγεία στην Ακτή Δυμαίων, αγόρασε το σημερινό Δημαρχιακό μέγαρο αντι 121.000 δραχμών, ανήγειρε το πτωχοκομείο στην Ακτή Δυμαίων, ρυμοτόμησε τις συνοικίες της πόλης, κατασκεύασε νέα δεξαμενή στο Κάστρο που λειτουργεί ακόμα και σήμερα, το νέο υδραγωγείο αλλά και υπονόμους μήκους 12 χιλιομέτρων. Αγόρασε τους στρατώνες στην συνοικία Σύνορα που υπάρχουν και σήμερα, φρόντισε την εμφάνιση της πόλης δεδροφυτεύοντας πλατείες, τοποθέτησε δημοτικούς φανούς, ξεκίνησε την ασφαλτόστρωση των δρόμων που μέχρι τότε ήταν χωμάτινοι και διαρρύθμισε την Πλατεία Ολγας. Έφερε τον ηλεκτρισμό στην Πάτρα το 1902 κατασκευάζοντας το εργοστάσιο αεριόφωτος στην Κρύα των Ιτιών και τοποθέτησε τους πρώτους λαμπτήρες στην Πλατεία Γεωργίου Α΄ και στην οδό Μαιζώνος. Το 1902 έφερε το Τράμ στην Πάτρα αντικαθιστώτας τους ιππήλατους σιδηρόδρομους που υπήρχαν με ηλεκτροκίνητους. Επίσης μείωσε την τιμή του νερού στους φτωχούς που το πλήρωναν στην μισή σχεδόν τιμή. Κατά την θητεία του η τότε κυβέρνηση επιχείρησε να αφαιρέσει τα έσοδα του Δήμου Πατρέων προς οφελός της κάτι το οποίο απέτρεψε ο Βότσης μετά απο μεγάλο αγώνα.

Απεβίωσε στις 28 Οκτωβρίου του 1917. Ο Δήμος Πατρέων τον τίμησε δίνοντας το ονομά του σε μια οδό και στήνοντας την προτομή του στην Πλατεία Τριών Συμμάχων. Η προτομή του μεταφέρθηκε, το 2000, στην πλατεία που υπάρχει στο κάτω μέρος της οδού που φέρει το όνομα του, επι της Όθωνος-Αμαλίας.

Δήμαρχοι Πατρέων

Ιωάννης Ζαΐμης | Ιωάννης Μπουκαούρης | Ανδρέας Χ. Λόντος | Κωνσταντίνος Σκουρλέτης | Αντώνιος Αντωνόπουλος | Ιωάννης Αντωνόπουλος | Μπενιζέλος Ρούφος | Περικλής Καλαμογδάρτης | Σπυρίδωνας Χρυσανθακίδης | Περικλής Γερούσης | Γεώργιος Ρούφος | Π. Ρουπακιώτης | Θάνος Κανακάρης | Δημήτριος Πατρινός | Αριστομένης Κοντογούρης | Δημήτριος Βότσης | Δημήτριος Αντρικόπουλος-Μπουκαούρης | Γεώργιος Τριάντης | Γεώργιος Τοπάλης | Ιωάννης Βλάχος | Βασίλειος(Λαλάκης) Ρούφος | Ανδρέας Γαλανάκης | Ανδρέας Ζωιόπουλος | Γεώργιος Πανταζής | Νικόλαος Γιαννακόπουλος | Ηλίας Λάζαρης | Χρήστος Φακής | Θεόδωρος Ζαφειρόπουλος | Νικόλαος Βέτσος | Κωνσταντίνος Λαμπρινόπουλος | Φώτιος Παλαιολόγος | Κωνσταντίνος Μαρμαράς | Απόστολος Τσιτσάρας | Θεόδωρος Άννινος | Διονύσιος Τσερώνης | Κωνσταντίνος Γκολφινόπουλος | Κωνσταντίνος Μπλέρης | Ανδρέας Καράβολας | Ευάγγελος Φλωράτος | Ανδρέας Φούρας

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B9%CE%BF%CF%82_%CE%92%CF%8C%CF%84%CF%83%CE%B7%CF%82_%28%CE%B4%CE%AE%CE%BC%CE%B1%CF%81%CF%87%CE%BF%CF%82_%CE%A0%CE%B1%CF%84%CF%81%CE%AD%CF%89%CE%BD%29_cc17.html"

Κατηγορίες: Δήμαρχοι Πατρών | Έλληνες πολιτικοί | Βουλευτές Αχαΐας | Γεννήσεις το 1848 | Θάνατοι το 1917

##### Views

- Άρθρο
- Συζήτηση
- Τελευταία έκδοση

##### Αναζήτηση